CELEX: 62007TN0471
Language: da
Date: 2007-12-21 00:00:00
Title: Sag T-471/07: Sag anlagt den 21. december 2007 — Wella mod KHIM (TAME IT)

23.2.2008   
            
            
               DA
            
            
               Den Europæiske Unions Tidende
            
            
               C 51/54
            
         Sag anlagt den 21. december 2007 — Wella mod KHIM (TAME IT)
   (Sag T-471/07)
   (2008/C 51/98)
   Processprog: engelsk
   Parter
   
      Sagsøger: Wella AG (Darmstadt, Tyskland) (ved lawyers B. Klingberg og K. Sandberg)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 24. oktober 2007 af Andet Appelkammer ved Kontoret for Harmonisering i det Indre Marked (Varemærker og Design) (sag R 713/2007-2) annulleres.
            
         
               —
            
            
               Harmoniseringskontoret tilpligtes at betale sagens omkostninger, herunder omkostningerne i forbindelse med klagesagen.
            
         Søgsmålsgrunde og væsentligste argumenter
   
      Det omhandlede varemærke: Det internationale ordmærke »TAME IT« for varer i klasse 3 (international ansøgning nr. 879 186) — begæring om territorial udstrækning af beskyttelsen til Fællesskabets område i henhold til Madrid-protokollen
   
      Undersøgerens afgørelse: Afslag på grundlag af absolutte registreringshindringer for alle ansøgte varer
   
      Appelkammerets afgørelse: Delvist medhold i klagen og delvist medhold i begæringen om territorial udstrækning af beskyttelsen af den internationale registrering nr. 879 186 til Fællesskabets område.
   
      Søgsmålsgrunde: Tilsidesættelse af artikel 7, stk. 1, litra b), og artikel 7, stk. 1, litra c), i Rådets forordning nr. 40/94.
   Ifølge sagsøgeren har appelkammeret baseret sin afgørelse på en rent teoretisk og filologisk vurdering af det ansøgte varemærke med hensyn til grammatik, opbygning og staveregler samt det ansøgte varemærkes struktur og syntaks, uden overhovedet at tage hensyn til det helhedsindtryk, som varemærket fremkalder hos gennemsnitsforbrugeren.